Elskling

Elskling 2024ko Lilja Ingolfsdottir norvegiar zinema zuzendariaren film dramatikoa da.

 Sinopsia 

Mariak eta Sigmundek festa batean ezagutu zuten elkar, eta euforiaz eta irrikaz beteriko lehen topaketa batzuen ondoren, azkar maitemindu egin ziren. Zazpi urte igaro dira ordutik, eta harremanaren hasierako grina atzean utzia du bikoteak. Ezkonduta daude, bi haur dauzkate, eta Mariak bere aurreko senarrarekin izandako beste bi haurrak ere haiekin bizi dira. Mariak bere lana utzi zuen haurrak zaintzeko; izan ere, Sigmund musikaria da, eta asteak igarotzen ditu etxetik kanpo. Lan bidaia horietako batetik itzultzean, azkar haziko den eztabaida txiki bat izango du bikoteak, eta Sigmundek banandu nahi duela adieraziko du.

Maria desesperatuta dago. Senarra bueltan nahi du, eta pazientzia handia duen emakume batekin bikote terapia hasiko dute. Argi geldituko da, ordea, gizonak ez dituela harreman arazoak konpondu nahi, eta Mariak egoera berria onartu beharko du; zein pertsona mota bilakatu den aztertzeko tartea hartuko du orduan, baita haraino eraman duten beste harremanak ere.

 Aktoreak 
 Helga Guren : Maria
 Oddgeir Thune : Sigmund
 Heidi Gjermundsen : terapeuta
 Elisabeth Sand : Mariaren ama
 Maja Tothammer-Hruza : Alma, Mariaren alaba
 Victor Roll Nordstoga : Mikael
 Solveig Nesle Stang Haugland : Stella

 Erreferentziak 

 Kanpo estekak 

Kategoria:Norvegiako film dramatikoak
Kategoria:Suediako film dramatikoak
Kategoria:Dibortzioari buruzko filmak